ΓΡΑΠΤΗ ΕΡΩΤΗΣΗ E-0039/00

υποβολή: Paulo Casaca (PSE) προς την Επιτροπή

(19 Ιανουαρίου 2000)

Θέμα: ΚΓΠ και προστασία των ζώων

Η ΚΓΠ περιλαμβάνει σήμερα πολλά νομοθετήματα με στόχο την προστασία των ζώων. Ο κανονισμός (ΕΚ) αριθ. 1254/1999(1) παρέχει κίνητρα για τον ευνουχισμό των βοοειδών, προβλέποντας δύο πριμοδοτήσεις κατ' έτος για ευνουχισμένα ζώα, έναντι μιας μόνο για μη ευνουχισμένα ζώα.

Στην Αυτόνομη Περιφέρεια των Αζορών, όπως και σε άλλες νησιωτικές περιφέρειες, δενπήρχε εκ παραδόσεως η συνήθεια του ευνουχισμού των ζώων όταν αυτά προορίζονται απλώς για την παραγωγή κρέατος, με αποτέλεσμα οι κτηνοτρόφοι να είναι σήμεραποχρεωμένοι να ευνουχίσουν τα ζώα τους για να μη λάβουν μειωμένη κοινοτική επιδότηση.

Δεν κρίνει η Επιτροπή ότι η πρακτική του ευνουχισμού των βοοειδών αντίκειται στις αρχές για την «προστασία των ζώων»;

Πώς αιτιολογεί η Επιτροπή το είδος αυτό κινήτρων, με βάση τις αρχές της ΚΓΠ;

Δενπάρχει η δυνατότητα να προτείνει η Επιτροπή, στο πλαίσιο περαιτέρω ρυθμιστικών τροποποιήσεων στην έκθεσή της για τις ιδιαίτερα απομακρυσμένες περιφέρειες, να εξαιρεθεί τουλάχιστον η Αυτόνομη Περιφέρεια των Αζορών από το μέτρο αυτό;

(1) ΕΕ L 160 της 26.6.1999, σελ. 21.

Απάντηση του κ. Fischler εξ ονόματος της Επιτροπής

(28 Φεβρουαρίου 2000)

Η εκτροφή βοοειδών (αρσενικών ευνουχισμένων βοοειδών) αποτελεί ένα παραδοσιακό σύστημα παραγωγής στον τομέα βοείου κρέατος βάσει του οποίου παράγεται κρέας ειδικής ποιότητας, το οποίο διακρίνεται από το κρέας που παράγεται από μη ευνουχισμένα ζώα. Ο τύπος αυτός παραγωγής λαμβάνει χώρα ιδίως στα κράτη μέλη που διαθέτουν μεγάλες χορτολιβαδικές εκτάσεις και τα οποία τις χρησιμοποιούν για τη διατροφή της κατηγορίας αυτής ζώων (ιδίως η Γαλλία, η Ιρλανδία, το Ηνωμένο Βασίλειο). Στον τύπο αυτό εκτατικής εκτροφής,

ο ευνουχισμός των βοοειδών, ο οποίος πραγματοποιείται σε πολύ πρώιμη ηλικία (προκειμένου ναποφέρουν όσο το δυνατόν λιγότερο τα ζώα), καθίσταται αναγκαίος για την αποφυγή της διαμάχης μεταξύ των ζώων και για την επίτευξη της επιθυμούμενης ποιότητας κρέατος.

Από τη μεταρρύθμιση του τομέα βοείου κρέατος του 1992, η ενίσχυση για τη στήριξη των παραγωγών αρσενικών βοοειδών χορηγείται κατ'ανώτατο όριο δύο φορές κατά τη διάρκεια ζωής του ζώου, η πρωτη από τους 10 μήνες (μέχρι τους 22) και ενδεχομένως μια δεύτερη πριμοδότηση από την ηλικία των 23 μηνών. Αυτό, στην πράξη, οδηγεί στη χορήγηση ετήσιας πριμοδότησης ανά κεφαλή που επαναλαμβάνεται το επόμενο έτος για το ίδιο ζώο, στην περίπτωση των ζώων εκείνων που αποτελούν αντικείμενο συστήματος περισσότερο μακροπρόθεσμης πάχυνσης (όσον αφορά τα βόδια). Εξάλλου, η χορήγηση μιας δεύτερης πριμοδότησης στην περίπτωση των ταύρων είχε ως αποτέλεσμα την παραγωγή ιδιαίτερα βαρέων ζώων, γεγονός που προκάλεσε τον αποκλεισμό τους από την δόση αυτή της πριμοδότησης από το 1997 (σε ορισμένες περιπτώσεις, από το 1999). Όσον αφορά το θέμα αυτό, η Επιτροπή πρέπει ναπογραμμίσει, ότι, μέχρι σήμερα, δεν σημειώθηκε αύξηση του αριθμού των αιτήσεων πριμοδότησης της δεύτερης δόσης (ευνουχισμένα ζώα) αλλά μάλλον το αντίθετο. Τέλος, η νέα μεταρρύθμιση του τομέα επιβεβαίωσε την προσέγγιση αυτή διατηρώντας μία ενιαία πριμοδότηση, σε έναψηλότερο επίπεδο για τους ταύρους (210 ανά επιλέξιμο ζώο) και δύο πριμοδοτήσεις κατά τη διάρκεια ζωής των βοδιών (ποσό 150 ανά τάξη ηλικίας).

Όσον αφορά την τελευταία ερώτηση, το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτησή του Ε-0038/00(1)

(1) βλέπε σελίδα 130.